Държавен вестник, бр. 41, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  41
(3) След приключване на дейностите по 
принудително премахване лицата по чл. 34, 
ал. 1 съставят протокол за установяване със­
тоянието на премахнатия обект по чл. 2 и на 
повърхността, от която е отделен.
(4) Премахнатият обект по чл. 2 се преда­
ва на адресата на заповедта по чл. 31, ал. 1, 
а ако той не присъства на премахването, се 
прилагат правилата на чл. 34, ал. 2, изречение 
второ и ал. 3.
Чл. 36. (1) Всички разходи, свързани с 
фактическото изпълнение на принудителното 
премахване, включително и тези за възстано­
вяване и почистване на терена от получени 
при премахването отпадъци и за отговорно 
пазене по чл. 34, ал. 2 и чл. 35, ал. 4, са за 
сметка на адресата на заповедта по чл. 31, ал. 1.
(2) Ако не бъде изплатена доброволно, дъл­
жимата за разходите по ал. 1 сума се събира 
по реда на Гражданския процесуален кодекс.
Допълнителни разпоредби
§ 1. (1) По смисъла на тази наредба:
1. „Преместваем обект“ е обект по смисъла 
на § 5, т. 80 от допълнителните разпоредби на 
Закона за устройство на територията.
2. „Увеселителен обект“ е обект по смисъла 
на § 5, т. 71 от допълнителните разпоредби на 
Закона за устройство на територията.
3. „Рекламен елемент“ е обект по смисъла 
на § 5, т. 81 от допълнителните разпоредби на 
Закона за устройство на територията.
4. „Ажурен рекламен елемент“ е рекламен 
елемент, при който плоскостта на елемента 
не е плътна, осигурява просвет и не нару­
шава съществено визуалната връзка между 
пространствата от двете є страни.
(2) Преместваеми обекти, пряко свързани 
с технологичния процес по предоставяне на 
пристанищни услуги, са: навеси, складове от 
модулни сглобяеми елементи, складови кон­
тейнери, мобилни прегради за сепариране на 
товари, павилиони, кабини, контейнери – офи­
си, модулни бензиностанции, модулни газо­
станции, цистерни и контейнери за приемане 
на отпадъци – резултат от корабоплавателна 
дейност, и т.н.
(3) Преместваеми обекти, пряко свързани 
с дейността по постигане сигурността на 
пристанището, са: кабини за охрана, камери 
за видеонаблюдение, металдетекторни рамки, 
бариери, турникети, мобилни прегради и т.н.
(4) Визуалният обсег на възприятието 
на монументално-декоративен елемент се 
определя в производството по разрешаване 
на поставянето му от съгласуващия админи­
стративен орган по чл. 22.
§ 2. За целите на тази наредба използва­
ните в корабостроенето и кораборемонта и 
пряко свързани с технологичния процес или с 
осигуряване на неговата безопасност машини, 
съоръжения, технологично оборудване, табели, 
табла и знаци не са обекти по чл. 2.
Преходни и заключителни разпоредби
§ 3. (1) Разрешенията за поставяне на пре­
местваеми обекти, информационни, рекламни 
и монументално-декоративни елементи на 
територията на пристанищата, издадени по 
общия ред до влизане в сила на Закона за из­
менение и допълнение на Закона за морските 
пространства, вътрешните водни пътища и 
пристанищата на Република България (ДВ, 
бр. 28 от 2018 г.), запазват действието си за 
срока, за който са издадени.
(2) Разрешенията за поставяне на премест­
ваеми обекти, информационни, рекламни 
и монументално-декоративни елементи на 
територията на пристанищата, издадени по 
реда на чл. 112р – 112т от ЗМПВВППРБ до 
влизане в сила на настоящата наредба, запазват 
действието си за срока, за който са издадени.
§ 4. (1) В тримесечен срок след влизане в 
сила на тази наредба лицата по чл. 16, ал. 1 
предприемат необходимите действия за полу­
чаване на ново разрешение за поставяне или 
за доброволно премахване на заварените пре­
местваеми обекти, информационни, реклам­
ни и монументално-декоративни елементи, 
срокът на разрешението за поставянето на 
които е изтекъл.
(2) В тримесечен срок след изтичане на 
срока по ал. 1 се откриват производства за 
премахване на заварените преместваеми 
обекти, информационни, рекламни и монумен­
тално-декоративни елементи на територията 
на пристанищата, за които не са предприети 
необходимите действия за получаване на ново 
разрешение за поставяне и не са премахнати 
доброволно.
§ 5. Тази наредба се издава на основание 
чл. 112с и чл. 112т, ал. 4 от Закона за морските 
пространства, вътрешните водни пътища и 
пристанищата на Република България.
Министър:
Росен Желязков 
3132
МИНИСТЕРСТВО 
НА ЗДРАВЕОПАЗВАНЕТО
ПРАВИЛА
за добра медицинска практика на лекарите 
по дентална медицина в Република България
Правилата за добра медицинска практика 
в денталната медицина целят осигуряване 
на възможно най-качествена грижа за паци­
ентите.
Правилата за добра медицинска практика на 
лекарите по дентална медицина (ПДМПЛДМ) 
са изработени в съответствие с изискванията 
на чл. 88 от Закона за здравето (ЗЗ), чл. 46 
от Закона за здравното осигуряване (ЗЗО), 
чл. 77 от Закона за лечебните заведения (ЗЛЗ)